Γκέοργκ Γκένσβαϊν

Ο **Γκέοργκ Γκένσβαϊν** (γερμανικά: **Georg Gänswein,** 30 Ιουλίου 1956) είναι γερμανός ιεράρχης της Καθολικής Εκκλησίας, ο οποίος ορίστηκε Αποστολικός Νούντσιος στη Λιθουανία, την Εσθονία και τη Λεττονία στις 24 Ιουνίου 2024 από τον Πάπα Φραγκίσκο. Υπηρέτησε ως Προϊστάμενος του Παπικού Οίκου από το 2012 έως το 2023 και υπήρξε Προσωπικός Γραμματέας του Πάπα Βενεδίκτο ΙΣΤ'. Δίδαξε Κανονικό Δίκαιο ως Καθηγητής στο Παπικό Πανεπιστήμιο του Τιμίου Σταυρού για περίπου μια δεκαετία και είναι αρχιεπίσκοπος από το 2012. Είναι επίσης Επίτιμος Κανωνικός του Καθεδρικού Ναού του Φράιμπουργκ (τιμητικός τίτλος που απονέμεται σε εξέχοντες κληρικούς, χωρίς ενεργό διοικητικό ρόλο στο καθεδρικό κεφάλαιο).

Ο Γκένσβαϊν είναι επίσης πολύγλωσσος, και κατέχει γνώσεις ισπανικών, γερμανικών, αγγλικών, γαλλικών και λατινικών.

## Βιογραφία

Ο Γκένσβαϊν γεννήθηκε στο Ρίντερν αμ Βαλντ, περιοχή του Βαλτσούτ στη Βάδη-Βυρτεμβέργη· πρόκειται για ένα χωριό στο Μέλανα Δρυμό, που ανήκει στον δήμο Ühlingen-Birkendorf στη Γερμανία. Είναι ο πρωτότοκος γιος του Άλμπερτ Γκένσβαϊν, σιδερά, και της συζύγου του Γερτρούδης. Έχει δύο αδερφούς και δύο αδερφές.

Ο Γκένσβαιν έχει δηλώσει πως ήθελε να γίνει ιερέας από τότε που ήταν 18. Ξεκίνησε τη σεμιναριακή του εκπαίδευση το 1976 και χειροτονήθηκε ιερέας της αρχιεπισκοπής του Φράιμπουργκ στις 31 Mάιου 1984. Τα δύο επόμενα χρόνια υπηρέτησε στον Μέλα Δρυμό ως εφημέριος (βοηθός ιερέα).

Το 1993, ο Γκένσβαϊν έλαβε διδακτορικό στο Κανονικό Δίκαιο από το Πανεπιστήμιο Λούντβιχ Μαξιμιλιάν του Μονάχου, με διδακτορική διατριβή πάνω στην Εκκλησιολογία σύμφωνα με τη Β΄ Σύνοδο του Βατικανού. Αργότερα δήλωσε:

*«Μετά από μισό χρόνο είχα τόσο αγανακτήσει, που είπα μέσα μου: τώρα θα πάω στον αρχιεπίσκοπο να του ζητήσω να με πάρει πίσω στην επισκοπή, γιατί δεν αντέχω άλλο... Πάντα διάβαζα με ευχαρίστηση και ευκολία, αλλά το Κανονικό Δίκαιο το ένιωθα τόσο στεγνό, σαν να δουλεύεις σε λατομείο χωρίς μπύρα — πεθαίνεις από τη δίψα.»*

## Ρωμαϊκή Κουρία
Ο Γκένσβαϊν μετακόμισε στη Ρώμη το 1993. Εντάχθηκε στη Ρωμαϊκή Κουρία το 1995 ως αξιωματούχος της Συγκλήτου για τη Θεία Λατρεία και την Πειθαρχία των Μυστηρίων και το 1996 προσχώρησε στο επιτελείο του καρδιναλίου Ιωσήφ Ράτζινγκερ στη Σύγκλητο για το Δόγμα της Πίστεως. Διετέλεσε καθηγητής κανονικού δικαίου στο Ποντιφικό Πανεπιστήμιο του τίμιου Σταυρού, όπου και δίδασκε εως το 2005.

Τον απρίλιο του 2000, ο Πάπας Ιωάννης Παύλος Β΄ του απένειμε τον τίτλο Εφημέριος της Αγιότητος Αυτού. Αντικατέστησε τον Ιωσήφ Κλέμενς ως προσωπικό γραμματέα του Ράτζινγκερ το 2003, όταν ο Κλέμενς διορίστηκε γραμματέας του Ποντιφικού Συμβουλίου για τους Λαϊκούς. Όταν ο Ράτζινγκερ εξελέγη πάπας το 2005, ο Γκένσβαϊν διορίστηκε Κύριος Ιδιωτικός Γραμματέας της Αγιότητος Αυτού. Ένα χρόνο αργότερα, στις 28 Μαρτίου 2006, ο πάπας Βενέδικτος ΙΣΤ΄ τού απένειμε τον τίτλο Προλάτος της Αγιότητος Αυτού.

Σε συνέντευξη τον Ιούλιο του 2006, περιέγραψε την καθημερινότητα του Πάπα:                                                       «*Η ημέρα του πάπα ξεκινάει με [[Θεία Λειτουργία|λειτουργία]] στις 7 π.μ., ακολουθούμενη από πρωινή προσευχή και στιγμή περισυλλογής. Στη συνέχεια τρώμε μαζί πρωινό, και η ημέρα μου τότε ξεκινά με τη διαλογή της αλληλογραφίας, η οποια καταφθάνει σε μεγάλη ποσότητα.*»                                                                                                                             Ανέφερε ότι συνόδευε τον Βενέδικτο στις πρωινές ακροάσεις, κατόπιν έτρωγαν μεσημεριανό μαζί, ακολουθούσε «μικρή βόλτα» και ανάπαυση, μετά την οποία του παρουσίαζε έγγραφα που απαιτούσαν την προσοχή του.

Τον Ιουανουάριο του 2007, η ιταλίδα σχεδιάστρια μόδας Ντονατέλα Βερσάτσε χρησιμοποίησε τον Γκένσβαϊν ως καλλιτεχνική έμπνευση για τη φθινοπωρινή κολεξιόν ονόματι «Clergyman Collection», γεγονός που ενίσχυσε τη δίαδοση του προσωνύμιου «Όμορφος Γέωργιος» (ιταλικά: Bel Giorgio)  Τον Ιουανουάριο του 2013, μια φωτογραφία του Γκένσβαϊν, χωρίς τη συγκατάθεση του, εμφανίστηκε στο εξώφυλλο της ιταλικής έκδοσης του περιοδικού «Vanity Fair».

Το 2007 αναφέρθηκε ως πιθανός υποψήφιος για την αρχιεπισκοπή του Μονάχου και Φράιζινγκ. Τον Αύγουστο του 2013 δήλωσε ότι δεν έβλεπε τον εαυτό του να επιστρέφει στη Γερμανία σε τέτοιο ρόλο, ότι ήταν προσηλωμένος στη Ρώμη και δεν ανέμενε να αλλάξει αυτό. Τον ίδιο μήνα, ενόψει του πρώτου του κηρύγματος στον καθεδρικό ναό του Φράιμπουργκ μετά τη χειροτονία του, ανέφερε: «Είμαι ακόμη ιερέας της αρχιεπισκοπής του Φράιμπουργκ και έτσι θεωρώ τον εαυτό μου».

Ο Γκένσβαϊν ασχολείται με την αντισφαίριση και τη χιονοδρομία, ενώ διαθέτει και ερασιτεχνική άδεια πιλότου.

## Προϊστάμενος του Παπικού Οίκου
Στις 7 Δεκεμβρίου του 2012,  ο Γκένσβαϊν διορίστηκε Προϊστάμενος του Παπικού Οίκου, διαδεχόμενος τον καρδινάλιο Τζέιμς Μιχαήλ Χάρβει, και ανυψώθηκε στον βαθμό του αρχιεπισκόπου με τον τιτουλάριο θρόνο της Ουρμπισάλια. Ορισμένοι άσκησαν κριτική στον διορισμό, θεωρώντας τον προώθηση προσωπικού ευνοουμένου σε θέση ελέγχου της πρόσβασης στον πάπα και εκφράζοντας την άποψη ότι οι συντηρητικές του θέσεις θα «επιβεβαίωναν, ενίσχυαν και ενθάρρυναν» τις θέσεις του Βενέδικτου. Στη θέση αυτή, ο Γκένσβαϊν οργάνωνε τις παπικές ακροάσεις, δημόσιες και ιδιωτικές, ανεξαρτήτως μεγέθους ή βαθμού των επισκεπτών, και είχε την ευθύνη για την οργάνωση των περισσότερων μεγάλων εκδηλώσεων και τελετών στο Βατικανό, καθώς και για τα ταξίδια του πάπα στη Ρώμη και στην Ιταλία. Χειροτονήθηκε επίσκοπος στις 6 Ιανουαρίου 2013 από τον πάπα Βενέδικτο ΙΣΤ΄.

Μερικές εβδομάδες αργότερα ο πάπας Βενεδίκτος παραιτήθηκε από το αξίωμα του πάπα, με ισχύ τις 28 Φεβρουαρίου, και ο Γκένσβαϊν μετακόμισε μαζί του στο Καστέλ Γκαντόλφο, ενώ συνέχισε να υπηρετεί ως προϊστάμενος. Στις 2 Μαΐου μετέβη μαζί με τον Βενέδικτο στη Μονή Mater Ecclesiae στο Βατικανό.

Το 2017 ο Γκένσβαϊν υπέστη απώλεια ακοής, αλλά ανάρρωσε. Το 2020 νοσηλεύθηκε λόγω σοβαρού προβλήματος στα νεφρά.

Στις αρχές του 2020, ύστερα από δημόσια διαμάχη με τον αφρικανό καρδινάλιο Ρομπέρ Σαρά, οι αρμοδιότητές του τροποποιήθηκαν. Παρέμεινε μεν προϊστάμενος, αλλά έπαυσε να ασκεί τις δημόσιες λειτουργίες του αξιώματός του. Το Γραφείο Τύπου της Αγίας Έδρας ανέφερε ότι ο ρόλος του αντανακλούσε «ανακατανομή των διάφορων δεσμεύσεων και καθηκόντων» του προσωπικού του παπικού οίκου.

Ο Γκένσβαϊν διατηρούσε ακόμη τον τίτλο του προϊσταμένου κατά τον θάνατο του πάπα Βενέδικτου στις 31 Δεκεμβρίου 2022. Συναντήθηκε με τον πάπα Φραγκίσκο στις 9 Ιουανουαρίου, 4 Μαρτίου, και στις 19 Μαΐου 2023, εξακολουθώντας να αναφέρεται με τον τίτλο του.

Τον Απρίλιο του 2023, ο πάπας Φραγκίσκος δήλωσε σε συνέντευξη ότι είχε ζητήσει από τον Γκένσβαϊν να εγκαταλείψει το διαμέρισμά του στην Πόλη του Βατικανού μέσα σε λίγους μήνες και να ζήσει είτε στην Ιταλία, εκτός Βατικανού, είτε στη γενέτειρά του στη Γερμανία.

Στις 15 Ιουνίου του 2023, το Γραφείο Τύπου της Αγίας Έδρας ανακοίνωσε ότι η τελευταία ημέρα του Γκένσβαϊν ως προϊσταμένου ήταν η 28η Φεβρουαρίου 2023 και ότι «προσωρινά» ο πάπας Φραγκίσκος του είχε ζητήσει να επιστρέψει, από την 1η Ιουλίου, στην πατρική του επισκοπή, στην αρχιεπισκοπή του Φράιμπουρκ στο Μπρέισγκαου (Freisburg im Breisgau). Το γεγονός ότι ο Γκένσβαϊν παρέμεινε στην Ρώμη θεωρήθηκε ασυνήθιστο, καθώς οι προκάτοχοι του είχαν λάβει νέες αποστολές εκτός Βατικανού. Η θητεία του ως προϊσταμένος έληξε στην δέκατη επέτειο της λήξης της θητείας του πάπα Βενέδικτου.

## Αποστολικός Νούντσιος στη Λιθουανία, Εσθονία και Λετονία
Έχοντας επανεγκατασταθεί στο Φράιμπουργκ της Γερμανίας, ο Γκένσβαϊν ζούσε σε ένα διαμέρισμα στο τοπικό ιεροδιδασκαλείο. Στις 17 Ιουλίου του 2023, η Αρχιεπισκοπή του Φράιμπουργκ ανακοίνωσε ότι ανακηρύχθηκε Τιμητικός Κανών του Καθεδρικού Ναού του Φράιμπουργκ (ένας τιμητικός εκκλησιαστικός τίτλος που αναγνωρίζει την ιδιαίτερη σχέση ή προσφορά ενός κληρικού σε καθεδρικό ναό, χωρίς μόνιμα διοικητικά καθήκοντα) και ότι θα μπορούσε περιστασιακά να τελεί το μυστήριο του Χρίσματος ή να προεδρεύει σε τοπικές εορτές.

Στις 24 Ιουνίου του 2024, ο πάπας Φραγκίσκος τον διόρισε Αποστολικό Νούντσιο στη Λιθουανία, Εσθονία και Λετονία. Ο διορισμός πρώην παπικών γραμματέων σε διπλωματικά καθήκοντα αποτελεί παράδοση, και ήδη από τον Μάρτιο του 2023 υπήρχαν σχετικές φήμες για τον Γκένσβαϊν, ενώ τον Απρίλιο του 2024 ο Τύπος ανέφερε πιθανή αποστολή του στις χώρες της Βαλτικής. Το *Catholic News Agency* χαρακτήρισε τον διορισμό του ως «έκπληξη», δεδομένου ότι οι σχέσεις του με τον πάπα ήταν αρκετά τεταμένες και ότι ο Φραγκίσκος τον είχε αφήσει χωρίς επίσημο ρόλο για έναν χρόνο. Τα τρία διπλωματικά πόστα που ανέλαβε ο Γκένσβαϊν είχαν μείνει κενά μόλις τρεις μήνες νωρίτερα, έπειτα από την αποχώρηση του αρχιεπισκόπου Πέταρ Ρατζίτς. Ο Γκένσβαϊν έγινε έτσι μόλις ο έκτος εν ενεργεία αποστολικός νούντσιος που δεν φοίτησε στην Ποντιφική Εκκλησιαστική Ακαδημία, την οποία παρακολουθεί η πλειονότητα των μελών του διπλωματικού σώματος της Αγίας Έδρας.

Επέδωσε τα Διαπιστευτήριά του στον Πρόεδρο της Λιθουανίας, Γκιτάνας Ναουσέντα, στις 6 Σεπτεμβρίου 2024.

## Απόψεις και αντιπαραθέσεις

### Παραίτηση του πάπα Βενεδίκτου ΙΣΤ'

Στις 11 Φεβρουαρίου 2013, ο Πάπας Βενέδικτος ΙΣΤ΄ ανακοίνωσε ότι θα παραιτηθεί στις 28 Φεβρουαρίου. Ο Γκένσβαϊν μετέβη μαζί του στο Καστέλ Γκαντόλφο, συνεχίζοντας το έργο του ως επικεφαλής της Παπικής Οικείας. Στις 2 Μαΐου μετέβη ξανά με τον Βενέδικτο στη Μονή Mater Ecclesiae στην Πόλη του Βατικανού.

Ο Γκένσβαϊν δήλωσε ότι γνώριζε το σχέδιο παραίτησης του Πάπα «για αρκετό καιρό πριν» και είχε προσπαθήσει να αλλάξει την απόφασή του, αλλά «ο Πάπας Βενέδικτος είχε λάβει την απόφασή του. Δεν επρόκειτο να τον ταρακουνήσει κανείς». Περιέγραψε την ανακοίνωση ως «αποκοπή» και πρόσθεσε ότι «Η αποδοχή και η συμφιλίωση με τον νέο μου ρόλο είναι επώδυνη». Εκφράστηκε επίσης ότι η δημοσιογραφική κάλυψη της απόφασης του Πάπα Φραγκίσκου να μην κατοικήσει στα παπικά διαμερίσματα ήταν άδικη, υπογραμμίζοντας ότι «ο Βενέδικτος δεν ζούσε στα παπικά διαμερίσματα από εγωιστικούς λόγους – ήταν επίσης πολύ μετρημένος». Μετά από μερικούς μήνες εργασίας υπό τον Φραγκίσκο, ανέφερε: «Στην αρχή κάθε ημέρας, ξαναβρίσκομαι να περιμένω να δω τι θα είναι διαφορετικό σήμερα». Μετά τις 9 το βράδυ χειρίζεται τα θέματα και την αλληλογραφία του Βενέδικτου.

Στην πρώτη επέτειο της παραίτησης, ο Γκένσβαϊν δήλωσε ότι «είμαι βέβαιος, πραγματικά πεπεισμένος, ότι η ιστορία θα δώσει μια κρίση διαφορετική από ό,τι συχνά διαβάζουμε τα τελευταία χρόνια της παπικής του διακυβέρνησης, διότι οι πηγές είναι σαφείς και από αυτές πηγάζει η διαύγεια». Το 2016, υποστήριξε ότι τα σκάνδαλα όπως το «Vatileaks» είχαν «λίγο ή καθόλου» σχέση με την παραίτηση του Βενέδικτου. Ανέφερε ότι ο Φραγκίσκος και ο Βενέδικτος δεν αποτελούν «δύο Πάπες σε ανταγωνισμό», αλλά αντιπροσωπεύουν μια «διευρυμένη» Πέτρινη αρχή, με έναν «ενεργό» και έναν «στοχαστικό» μέλος. Τόνισε ότι ο Βενέδικτος δεν εγκατέλειψε το Παπικό αξίωμα όπως ο Πάπας Κελεστίνος Ε΄ τον 13ο αιώνα, αλλά προσπάθησε να το συνεχίσει με τρόπο πιο κατάλληλο λόγω της αδυναμίας του και πρόσθεσε ότι «Από τις 11 Φεβρουαρίου 2013, η παπική διακυβέρνηση δεν είναι η ίδια όπως πριν. Είναι και παραμένει το θεμέλιο της Καθολικής Εκκλησίας· και ωστόσο αποτελεί ένα θεμέλιο που ο Βενέδικτος ΙΣΤ΄ έχει μεταμορφώσει βαθιά και διαρκώς με το εξαιρετικό του Ποντιφικάτο».

### Εκλογή του πάπα Φραγκίσκου

Σε ερώτηση του γερμανικού τηελοπτικού δικτύου ZDF στις 13 Μαρτίου 2014 για το αν η εκλογή του πάπα Φραγκίσκου την προηγούμενη χρονιά τον είχε εκπλήξει, ο Γκένσβαϊν δήλωσε: «Ναι, καθώς είχα προτιμήσει άλλους υποψηφίους. Έκανα λάθος, αλλά και άλλοι επίσης». Πρόσθεσε ότι ο Πάπας είναι προς το παρόν «αγαπημένος των μέσων ενημέρωσης», αλλά «δεν θα είναι πάντα έτσι», και ότι δεν είναι «αγαπημένος όλων».

### Σχέση μεταξύ Βενεδίκτου και Φραγκίσκου
Τον Ιανουάριο του 2015, ο Γκένσβαϊν διέψευσε φήμη σύμφωνα με την οποία ο πάπας επί τιμή Βενέδικτος ΙΣΤ΄ είχε συναντηθεί το προηγούμενο φθινόπωρο με συντηρητικούς καρδιναλίους που ανησυχούσαν ότι η Σύνοδος των Επισκόπων για την Οικογένεια θα μπορούσε να επιτρέψει σε καθολικούς που έχουν τελέσει πολιτικό δεύτερο γάμο να έχουν πρόσβαση στη Θεία Ευχαριστία. Τη χαρακτήρισε «καθαρή επινόηση». Δήλωσε ότι η ανανεωμένη έμφαση του Φραγκίσκου στην ποιμαντική μέριμνα δεν σήμαινε αλλαγή στη διδασκαλία και είπε: «Ο πάπας είναι ο πρώτος εγγυητής και φύλακας της διδασκαλίας της Εκκλησίας και, ταυτόχρονα, ο πρώτος ποιμένας, ο πρώτος παστόρας».

Τον Ιούλιο του 2017, κάποιες δηλώσεις του Βενέδικτου ερμηνεύτηκαν ως κριτική προς τον Φραγκίσκο από ορισμένους σχολιαστές. Ο Γκένσβαϊν τους χαρακτήρισε «ηλίθιους ανθρώπους» και πρόσθεσε ότι «φαντασιώνονται», προσθέτοντας ότι «Ο πρώην Πάπας εκμεταλλεύτηκε σκόπιμα» και ότι «Θέλουν να τον εκμεταλλεύσουν. Όμως όλα αυτά θα είναι μάταια».

Το 2019, μετά από δηλώσεις επισκόπου στη Βραζιλία ότι αναθεωρήσεις του Βενέδικτου στο Κανονικό Δίκαιο του 2009 θα μπορούσαν να επιτρέψουν την χειροτόνηση γυναικών διάκονων, ο Γκένσβαϊν χαρακτήρισε τη δήλωση «εντελώς αβάσιμη και λανθασμένη», διευκρινίζοντας ότι τα σχόλιά του προέρχονται μόνο από τον ίδιο καθώς δεν είχε συζητήσει το θέμα με τον Βενεδίκτο.

Στο βιβλίο του του 2023, *Nothing but the Truth: My Life Beside Benedict XVI*, ο Γκένσβαϊν ανέφερε ότι ο Βενέδικτος ήταν «εκπληκτος» που ο Φραγκίσκος δεν απάντησε σε δημόσιο γράμμα τεσσάρων καρδιναλίων το 2016. Σύμφωνα με τον Γκένσβαϊν, ο Βενέδικτος σχολίασε συνεντεύξεις του Φραγκίσκου για θέματα αμβλώσεων και ομοφυλοφιλίας και θεωρούσε λάθος την απόφαση του Φραγκίσκου να περιορίσει τη χρήση της Λατινικής Λειτουργίας. Ο Πάπας απάντησε στις κατηγορίες αυτές στο βιβλίο-συνέντευξη *El Sucesor* της ισπανίδας δημοσιογράφου Χαβιέρ Μαρτίνεζ-Μπροκάλ, εκφράζοντας τη λύπη του για την ημέρα δημοσίευσης του βιβλίου, την ημέρα της κηδείας του πάπα Βενεδίκτου, και κατηγορώντας τον Γκένσβαϊν για «έλλειψη ευγένειας και ανθρωπιάς». Παρόμοια κριτική εξέφρασε και ο καρδινάλιος Βάλτερ Κάσπερ.

### Αντιπαράθεση με τον καρδινάλιο Σαρά
Τον Ιουανουάριο του 2020, ο Γκένσβαϊν ζήτησε από τον καρδινάλιο Ρομπέρ Σαρά να αφαιρέσουν οι εκδότες το όνομα του πάπα Βενέδικτου ως συν-συγγραφέα, μαζί με τον Σαρά, από ένα βιβλίο σχετικά με την ιερατική αγαμία, καθώς και να αφαιρέσουν το όνομά του από τον πρόλογο και τα συμπεράσματα του βιβλίου. Δήλωσε ότι ο Βενέδικτος δεν είχε συμμετάσχει στη συγγραφή ούτε είχε εγκρίνει τη χρήση του ονόματός του. Χαρακτήρισε το πρόβλημα ως «ζήτημα παρεξήγησης, χωρίς να τίθεται υπό αμφισβήτηση η καλή πρόθεση του καρδιναλίου Σαρά». Ο Σαρά είχε ήδη αρνηθεί αυτόν τον χαρακτηρισμό του ρόλου του Βενέδικτου, αλλά ζήτησε κατόπιν από τους εκδότες του να κάνουν αλλαγές ως προς την παρουσίαση της συμμετοχής του Βενέδικτου, αν και ο αμερικανός εκδότης του αρνήθηκε να κάνει οποιαδήποτε προσαρμογή.

Μετά τη διαμάχη του με τον Σαρά, ο Γκένσβαϊν έπαψε να εκτελεί τις δημόσιες λειτουργίες της θέσης του ως προϊστάμενος της παπικής οικείας. Δεν εμφανιζόταν πλέον δίπλα στον πάπα Φραγκίσκο στις εβδομαδιαίες ακροάσεις του πάπα, ούτε χαιρετούσε αρχηγούς κρατών και άλλους σημαντικούς επισκέπτες του πάπα. Ο τίτλος του δεν άλλαξε. Το Γραφείο Τύπου της Αγίας Έδρας δήλωσε ότι ο ρόλος του Γκένσβαϊν αντανακλούσε μια «ανακατανομή των διαφόρων δεσμεύσεων και καθηκόντων» του προσωπικού της παπικής αυλής.

### Έκτακτη γενική Σύνοδος του 2014
Σε συνέντευξη πριν από τη Σύνοδο των Επισκόπων για την Οικογένεια τον Οκτώβριο του 2014 (*παγκόσμια σύναξη καθολικών επισκόπων που εξέτασε ζητήματα γάμου, οικογένειας και ποιμαντικής φροντίδας*), ο Γκένσβαϊν ρωτήθηκε για την πιθανότητα να επιτραπεί σε διαζευγμένους και ξαναπαντρεμένους καθολικούς να λαμβάνουν τη Θεία Ευχαριστία. Είπε: «Πρόκειται για ένα πολύ λεπτό ζήτημα, αυτό που διακυβεύεται είναι ο ιερός γάμος, ο οποίος σύμφωνα με τη διδασκαλία της Καθολικής Εκκλησίας δεν μπορεί να διαλυθεί, όπως ακριβώς και η αγάπη του Θεού για τον άνθρωπο. Όσο μπορώ να διακρίνω, ο πάπας Φραγκίσκος ακολουθεί τη γραμμή των προκατόχων του, των οποίων η διδασκαλία για τον γάμο είναι πολύ σαφής».

### Μεταρρύθμιση της Ρωμαϊκής Κουρίας
Τον Απρίλιο του 2025, ο Γκένσβαϊν δήλωσε: *«Προσωπικά δεν βλέπω κανένα ουσιαστικό λόγο που να καθιστά αναγκαία μια μεταρρύθμιση της Κουρίας αυτή τη στιγμή. Έγιναν μία ή δύο αλλαγές, αλλά αυτό αποτελεί μέρος της φυσιολογικής ροής των πραγμάτων. Το να μιλάμε για “μεταρρύθμιση της Κουρίας” είναι, αν μου επιτρέπεται, κάπως υπερβολικό»*. Όταν ρωτήθηκε αν το Βατικανό και γενικότερα η Εκκλησία είναι σήμερα πολωμένα, απάντησε: *«Δεν βλέπω καμία πόλωση και δεν την έχω βιώσει. Ορισμένα μέτρα εδώ κι εκεί έχουν επικριθεί και, αν η κριτική είναι δικαιολογημένη, μπορεί σίγουρα να ωφελήσει το γενικό κλίμα».*

Το 2017, όταν ρωτήθηκε για την απομάκρυνση του καρδιναλίου Γκέρχαρντ Μύλλερ  Ο Πάπας Φραγκίσκος δεν ανανέωσε τη θητεία του Μύλλερ, κίνηση που σχολιάστηκε ως ένδειξη διαφορών στη διαχείριση θεμάτων πίστης και εξουσίας. από τη θέση του ως προϊστάμενος της Συγκλήτου για το Δόγμα της Πίστης, ο Γκένσβαϊν είπε: «Δεν θέλω να σχολιάσω μια απόφαση προσωπικού του πάπα. Αλλά όταν το άκουσα, πραγματικά στενοχωρήθηκα πάρα πολύ. Είναι, άλλωστε, στενός προσωπικός φίλος».

### Διδάσκαλος της εκκλησίας
Τον Ιουανουάριο του 2023, ο καρδινάλιος Άνγελο Βανιάσκο πρότεινε ο πάπας Βενέδικτος ΙΣΤ΄ να ανακυρηχθεί διδάσκαλος της εκκλησίας «το συντομότερο δυνατό», λόγω της θεολογικής του ευφυΐας και της συμβολής του στη διαμόρφωση της σύγχρονης καθολικής διδασκαλίας, όπως το νέο κατηχιστικό. Τον Ιανουάριο του 2024, ο αρχιεπίσκοπος Γκένσβαϊν εξέφρασε επίσης την υποστήριξή του για την αγιοκατάταξη του ποντίφικα και την ανύψωσή του στον τίτλο του Διδασκάλου της Εκκλησίας.

### Λέων ΙΔ΄
Μετά την εκλογή του Πάπα Λέοντα ΙΔ΄, ο αρχιεπίσκοπος Γκένσβαϊν δήλωσε ότι ο νέος πάπας θα οικοδομήσει γέφυρες, αλλά «θα το κάνει σε διαφορετικό πλαίσιο και με διαφορετικό ύφος από τον Φραγκίσκο. Στην Εκκλησία σήμερα υπάρχουν ισχυρές εντάσεις και στον κόσμο τρομερές συγκρούσεις. Πιστεύω ότι αυτό που χρειάζεται τώρα είναι σαφήνεια στη διδασκαλία. Η σύγχυση αυτών των χρόνων πρέπει να ξεπεραστεί».

## Διακρίσεις

* : Βαυαρικό Τάγμα Αξίας
* : Ιππότης Διοικητής του Τάγματος του Αστέρα της Ρουμανίας
* : Μεγάλος Αξιωματικός του Τάγματος Αξίας της Ιταλικής Δημοκρατίας
* : Ιππότης Μεγάλου Σταυρού του Τάγματος Αξίας της Ομοσπονδιακής Δημοκρατίας της Γερμανίας
* : Διακόσμηση Τιμής για Υπηρεσίες στη Δημοκρατία της Αυστρίας

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Πάπας Βενέδικτος ΙΣΤ΄